**Likumprojekta “Grozījumi Publiskas personas finanšu līdzekļu un mantas izšķērdēšanas novēršanas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | * Likumprojekta “Grozījumi Publiskas personas finanšu līdzekļu un mantas izšķērdēšanas novēršanas likumā” (turpmāk – likumprojekts) mērķis ir noteikt atbalsta mehānismu pašvaldībām uzņēmējdarbības sekmēšanai savā teritorijā. Likumprojekts paredz izņēmumu Publiskas personas finanšu līdzekļu un mantas izšķērdēšanas novēršanas likumā ietvertajam aizliegumam izsniegt jebkāda veida aizdevumus un dot galvojumus vai garantijas, gadījumā, ja pašvaldības sniedz garantijas komersantam no pašvaldības budžeta līdzekļu garantiju fonda uzņēmējdarbības atbalsta projekta īstenošanai.
 |

|  |
| --- |
| **I. Tiesību akta projekta izstrādes nepieciešamība**  |
| 1. | Pamatojums | Ministru kabineta 2018.gada 14.maija rīkojuma Nr.210 “Par konceptuālo ziņojumu “Problēmjautājumi saistībā ar atbalsta mehānismu pieejamību pašvaldībām uzņēmējdarbības sekmēšanai savā teritorijā un kooperācijas intensificēšanai, to iespējamie risinājumi” 4. punkts *paredz atbalstīt konceptuālajā ziņojumā “Problēmjautājumi saistībā ar atbalsta mehānismu pieejamību pašvaldībām uzņēmējdarbības sekmēšanai savā teritorijā un kooperācijas intensificēšanai, to iespējamie risinājumi” (turpmāk – konceptuālais ziņojums) ietverto E2 risinājuma variantu. Vides aizsardzības un reģionālās attīstības ministram dots uzdevums līdz 2019.gada 1.aprīlim iesniegt Ministru kabinetā konceptuālā ziņojuma E2 risinājuma ieviešanai nepieciešamos normatīvo aktu projektus, tai skaitā par grozījumu izdarīšanu Publiskas personas mantas un finanšu līdzekļu izšķērdēšanas novēršanas likumā.* Papildus E2 risinājuma ieviešanai Vides aizsardzības un reģionālās attīstības ministrijai (turpmāk – VARAM) uzdots veikt papildu analīzi par AS “Attīstības finanšu institūcija ALTUM” (turpmāk – ALTUM) un Ekonomikas ministrijas (turpmāk – EM) sniegto atbalstu uzņēmējiem, izvērtējot atbalsta pieejamību un ietekmi uz reģionālo attīstību.**Konceptuālajā ziņojumā iekļautais E2 risinājuma variants: Sadarbības modeļa izveidošana starp ALTUM un pašvaldībām, lai izsniegtu garantijas (turpmāk – E2 risinājums).** E2 risinājums paredz noteikt iespēju pašvaldībām dot garantijas komersantiem, kuri dibinājuši vai plāno dibināt uzņēmējdarbību attiecīgajā pašvaldībā, veidojot sadarbības modeli starp ALTUM un pašvaldībām. **Vienlaikus, lai neierobežotu komercbanku un pašvaldību iespējas, pašvaldībai būs tiesības izvēlēties kā sadarbības partneri arī komercbanku pašvaldības garantiju instrumenta piemērošanai.****Minētais E2 risinājums nav jauns finanšu mehānisms, bet ir pašvaldībām izdevīga alternatīva grantu izsniegšanai komersantiem, kas nozīmē labāku (“gudrāku”) finanšu instrumentu izmantošanu. Piemēram, pašvaldība ar šāda finanšu instrumenta esamību varētu nosegt nepietiekamo finansējumu komersanta nepieciešamajam uzņēmējdarbības aizņēmumam.**  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Situācija Latvijas reģionu pašvaldībās ir atšķirīga attiecībā uz komersantu spēju sniegt pietiekamu finansiālu nodrošinājumu aizņēmumam. Teritorijās ar zemākiem sociālekonomiskajiem rādītājiem un salīdzinoši zemāku nekustamo īpašumu kadastrālo vērtību, nodrošinājuma iespējas ir vājākas. Līdz ar to ir nepieciešamība radīt instrumentu kā pašvaldības varētu atbalstīt vietējos komersantus gadījumos, kad uzņēmuma darbībai (piemēram, paplašināšanai) komersantam nav pietiekams finansiāls resurss nodrošinājumam. Lai mazinātu pašvaldību finanšu riskus šāda instrumenta izmantošanā, jāveido sadarbības modelis starp ALTUM un pašvaldībām, kur ALTUM izsniegtajiem kredītiem nepietiekama finansiālā nodrošinājuma gadījumā pašvaldībai būtu iespēja sniegt garantiju. Vienlaicīgi, lai neierobežotu komercbanku un pašvaldību iespējas, pašvaldībai būs tiesības izvēlēties partneri (ALTUM vai komercbanku) pašvaldības garantiju instrumenta piemērošanai.**Piemērs, kad pašvaldība izvēlas kā sadarbības partneri ALTUM.** VARAM priekšlikuma ietvaros primāri komersants vēršas ar aizdevuma lūgumu komercbankā un ar komercbankas starpniecību vēršas ALTUM pēc aizdevuma garantijas (ja nepieciešams). Pozitīva scenārija gadījumā ALTUM pēc atbilstoša izvērtējuma veikšanas izsniedz nepieciešamo garantiju aizdevuma saņemšanai komercbankā. Gadījumā, ja komersants neizmanto komercbankas piedāvājumu (vai nevar izpildīt nosacījumu par nepieciešamo nodrošinājumu), tas izmanto ALTUM aizdevumu – tikai šajā gadījumā, ja komersantam ir nepietiekošs finansiālais nodrošinājums, priekšlikums paredz iespēju pašvaldībai sniegt garantiju par daļu no nepietiekošā finansiālā nodrošinājuma. Tādējādi ar šī finanšu instrumenta palīdzību pašvaldībām tiek radītas iespējas atbalstīt tādus komersantus, kuri kādu iemeslu dēļ nevar izmantot esošo finanšu instrumentu klāstu.Pašvaldība garantē tikai to aizņēmuma daļu, kuru nespēj nosegt komersants.Attēls Nr.2. **Piemērs – nodrošinājuma apmēra sadalījums uzņēmējdarbības aizņēmumam***Avots: VARAM konceptuālais ziņojums***Piemērs, kad pašvaldība izvēlas kā sadarbības partneri komercbanku.**VARAM priekšlikuma ietvaros primāri komersants vēršas ar aizdevuma lūgumu komercbankā un ar komercbankas starpniecību vēršas pašvaldībā pēc aizdevuma garantijas *(tikai gadījumā, ja komercbanka ir nolēmusi izsniegt aizdevumu, bet komersants nevar izpildīt nosacījumu par nepieciešamo finansiālo nodrošinājumu)*. Pozitīva scenārija gadījumā pašvaldībai ir paredzēta iespēja sniegt garantiju par daļu no nepietiekošā finansiālā nodrošinājuma komercbankas sniegtajam aizdevumam. Sadarbība ar ALTUM notiek tikai tajā gadījumā, ja komercbanka atsakās izsniegt aizdevumu (piemērs, kad pašvaldība izvēlas kā sadarbības partneri ALTUM).**Šī risinājuma ietvaros pašvaldības piedāvātā garantija papildina ALTUM atbalsta mehānismu, taču nekonkurē ne ar ALTUM, ne ar komercbanku sniegto piedāvājumu**. Proti, minētais priekšlikums nav jauns finanšu mehānisms, bet ir pašvaldībām izdevīga alternatīva grantu izsniegšanai uzņēmējiem, jo pašvaldības izsniegtie granti pēc būtības ir pašvaldības budžetā neatmaksājams finansējums uzņēmējam.*Informācija par esošo atbalstu komersantiem, to pieejamību un ietekmi uz reģionālo attīstību.*Kā vienu no pozitīvajiem piemēriem jeb jaunizveidotajiem atbalsta instrumentiem, kas apliecina apstākli, ka komersantiem trūkst pietiekama finansiālā nodrošinājuma aizdevuma saņemšanai, var minēt sekojošo.Kopš 2018. gada viena no Latvijas komercbankām sadarbībā ar ALTUM piedāvā aizdevumu bez ķīlas līdz 75 000 *euro*, kam nepieciešams tikai īpašnieka galvojums, aizdevumam piemērojot zemāku procentu likmi. Aizdevums paredzēts maziem un vidējiem komersantiem, kuri ir finansiāli stabili, taču tiem trūkst pietiekama finansiālā nodrošinājuma vai pastāv specifiski faktori, kas ierobežo finansējuma saņemšanu (piemēram, jāiegādājas specifiska iekārta, ko banka nevar izmantot kā nodrošinājumu).[[1]](#footnote-1) Komersanti var saņemt aizņēmumu mērķtiecīgai biznesa attīstībai, apgrozāmo līdzekļu finansēšanai, specifisku iekārtu vai citu pamatlīdzekļu iegādei. Aizdevuma ietvaros ir pieejami šādi pakalpojumi: kredītlīnija (minimālā aizdevuma summa 2 000 *euro*) un kredīts investīcijām (minimālā aizdevuma summa 10 000 *euro*). Ņemot vērā, ka ALTUM atbalsta programma darbosies līdz 2020. gada 31. decembrim, VARAM sagatavotais priekšlikums ir izstrādāts ilgtermiņā, kamēr pašvaldības būs ieinteresētas piešķirt garantijas komersantiem no izveidotā garantiju fonda līdzekļiem. Attiecībā par papildu analīzi par ALTUM un EM sniegto atbalstu uzņēmējiem, izvērtējot atbalsta pieejamību un ietekmi uz reģionālo attīstību, VARAM nodrošina informācijas pieprasīšanu no komercbankām par komersantiem izsniegtajiem kredītiem (piemēram, kādās nozarēs, finansējuma apjoms, reģionu griezumā), kā arī ALTUM un EM par sniegto atbalstu uzņēmējiem atbalsta programmu ietvaros. VARAM veiktā analīze tiks pievienota likumprojekta anotācijas pielikumā, iesniedzot likumprojektu un tā anotāciju izskatīšanai Ministru kabinetā.Lai pamatotu garantijas piešķiršanu komersantam uzņēmējdarbības projekta īstenošanai konkrētā darbības nozarē, ir nepieciešams veikt tirgus nepilnību izvērtējumu. 2019. gadā EM sadarbībā ar Zemkopības ministriju, Labklājības ministriju, Finanšu ministriju un VARAM veiks novērtējuma “Tirgus nepilnību sākotnējais *(ex-ante)* novērtējums Eiropas Savienības struktūrfondu un Kohēzijas fonda 2021.–2027. gada plānošanas perioda atbalstam finanšu instrumentu veidā” izstrādes koordinēšanu. Novērtējuma secinājumi un priekšlikumi tiks ņemti vērā, pašvaldībām izsniedzot garantijas komersantiem. Likumprojekts paredz noteikt jaunu atbalsta mehānismu pašvaldībām uzņēmējdarbības sekmēšanai savā teritorijā.**Par likumprojekta 4. panta trešās daļas papildināšanu ar 4.punktu:**Publiskas personas finanšu līdzekļu un mantas izšķērdēšanas novēršanas likuma (turpmāk – likums) 4. pantā ir noteikts, ka publiskai personai un kapitālsabiedrībai, ir aizliegts izsniegt jebkāda veida aizdevumus un dot galvojumus vai garantijas, izņemot atsevišķus paredzētos gadījumus.Likuma 4. panta trešā daļa ir papildināta ar 4. punktu, kas noteic atsevišķi paredzēto gadījumu, kādā pašvaldība var izsniegt komersantam garantiju uzņēmējdarbības atbalsta projekta īstenošanai, tas ir, nepietiekama finansiālā nodrošinājuma gadījumā. Pašvaldības garantija būs pieejama tikai tiem uzņēmējdarbības atbalsta projektiem, kas ir saņēmuši komercbankas un (vai) ALTUM vērtējumu, taču trūkst komersanta finansiālā nodrošinājuma. **Par likumprojekta 4. panta papildināšanu ar 6.1 daļu:**Likuma 4. panta trešā daļa ir papildināta ar 6. 1 pantu, kas noteic deleģējumu Ministru kabinetam izstrādāt noteikumus pašvaldības budžeta līdzekļu garantiju fonda izveidošanai un garantiju izsniegšanas kārtībai un nosacījumus, kā arī pašvaldību sadarbības kārtību ar ALTUM vai komercbanku.**Pašvaldība var brīvprātīgi izveidot garantiju fondu** ar mērķi veicināt uzņēmējdarbības uzsākšanu vai attīstību savā teritorijā. Garantiju fonda līdzekļus veido pašvaldības budžeta līdzekļi, kas izmantojami, izsniedzot komersantam garantiju uzņēmējdarbības atbalsta projekta īstenošanai nepietiekama finansiālā nodrošinājuma gadījumā.Būtiskākie nosacījumi, kas tiks ietverti jaunizstrādātajos Ministru kabineta noteikumos aprakstīti konceptuālajā ziņojumā pie E2 risinājuma.Plānots, ka sākotnēji Daugavpils pilsētā tiks izveidots pilotprojekts jaunā uzņēmējdarbības atbalsta mehānisma ieviešanai.  |
| 3. | Projekta izstrādē iesaistītās institūcijas un publiskās personas kapitālsabiedrības | Finanšu ministrija, Tieslietu ministrija, EM, ALTUM, pašvaldības.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, potenciālie un esošie komersanti, kas izmantotu pašvaldību atbalstu uzņēmējdarbības sekmēšanā. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību būs pozitīva, jo komersanti pašvaldības teritorijā varēs dibināt vai attīstīt savu saimniecisko darbību, radīt jaunas darba vietas un papildu nodokļu ieņēmumus pašvaldības un valsts budžetā.Administratīvais slogs palielināsies pašvaldībām, kas piešķirs garantijas.  Pašvaldībai būs jāizveido garantiju fonds un attiecīgi garantiju reģistrs, lai varētu uzskaitīt un administrēt piešķirtās garantijas komersantiem.  |
| 3. | Administratīvo izmaksu monetārs novērtējums | Projekts šo jomu neskar.  |
| 4.  | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | Nav precīzi aprēķināmi | 4 500 000 \* | Nav precīzi aprēķināmi | 4 500 000 \* | 4 500 000 \* |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | Nav precīzi aprēķināmi | 4 500 000 \* | Nav precīzi aprēķināmi | 4 500 000 \* | 4 500 000 \* |
| 3. Finansiālā ietekme | 0 | 0 | Nav precīzi aprēķināmi | - 4 500 000 \*\* | Nav precīzi aprēķināmi | - 4 500 000 \*\* | - 4 500 000 \*\*  |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | Nav precīzi aprēķināmi | - 4 500 000 \*\* | Nav precīzi aprēķināmi | - 4 500 000 \*\* | - 4 500 000 \*\* |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Aprēķinā tiek pieņemts, ka jauno atbalsta mehānismu varētu izmantot aptuveni trešā daļa pašvaldību, ņemot vērā pašvaldību dalību iepriekš veiktajā aptaujā par citiem VARAM rosinātajiem atbalsta mehānismiem un to izmantošanu praksē. 45 pašvaldības jeb 78,9% no aptaujas dalībniekiem norādīja, ka plāno nākotnē izmantot iespēju izmantot VARAM rosināto atbalsta mehānismu izmantošanu praksē. \* 45 pašvaldības x gadā izsniegtās 2 garantijas (garantija izsniegta 50 000 *euro* apmērā) = 4 500 000 *euro*.\*\*Kārtējā saimnieciskajā gadā (2019.) netiek plānota garantiju izsniegšana komersantiem.Turpmākie trīs gadi: teorētiski paredzama šī priekšlikuma negatīva ietekme uz pašvaldību budžetu, jo uzkrājumi iespējamajiem zaudējumiem no garantiju gadījuma iestāšanās tiek uzskaitīti kā pašvaldības izdevumi uzkrājumu izveides gadā. Praktiski negatīva ietekme rastos tikai gadījumā, ja komersants, kura aizņēmumam pašvaldība ir sniegusi trūkstošo garantijas apmēru, nav spējis norēķināties par aizņēmumu. Ietekme uz valsts budžetu īstermiņā ir neitrāla, sākotnēji var nebūt būtisku nodokļu ieņēmumu no atbalstītā uzņēmējdarbības projekta.Vidējā termiņā (līdz 7 gadiem) teorētiski paredzama šī priekšlikuma negatīva ietekme uz budžetu, jo uzkrājumi iespējamajiem zaudējumiem no garantiju gadījuma iestāšanās tiek uzskaitīti kā pašvaldības izdevumi uzkrājumu izveides gadā. Praktiski ietekme uz valsts budžetu vidējā termiņā un ilgtermiņā ir pozitīva, jo komersants rada papildu ieņēmumus budžetā no samaksātajiem nodokļiem.Ilgtermiņā (līdz 25 gadiem) paredzama šī priekšlikuma pozitīva ietekme uz budžetu, jo šāds uzņēmējdarbības vides sekmēšanas instruments var radīt labvēlīgu ietekmi arī uz valsts budžetu, gadījumā, ja uzņēmējs izveido jaunas darba vietas, spēj darboties ar lielāku peļņu, tādējādi budžetā tiek ieskaitīti augstāki nodokļu ieņēmumi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Atbilstoši likumprojektā ietvertajam deleģējumam, tiks izstrādāts Ministru kabineta noteikumu projekts pašvaldības budžeta līdzekļu garantiju fonda izveidošanai un garantiju izsniegšanas kārtībai un nosacījumi, kā arī pašvaldību sadarbības kārtība ar ALTUM vai komercbanku. Ministru kabineta noteikumu projekta izstrāde un tālākā virzība ir atkarīga no likumprojekta grozījumu virzības Ministru kabinetā un Saeimā. |
| 2. | Atbildīgā institūcija | VARAM, EM, ALTUM, pašvaldības. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Likumprojekts un tā anotācija 2019. gada 23.janvārī publicēti VARAM tīmekļvietnes ([www.varam.gov.lv](http://www.varam.gov.lv)) sadaļā “Sabiedrības līdzdalība”, dodot iespēju sabiedrības pārstāvjiem sniegt viedokļus. Termiņš viedokļu sniegšanai – 2019. gada 7. februāris. |
| 3. | Sabiedrības līdzdalības rezultāti | Sabiedrības līdzdalības ietvaros viedokļi, tostarp, iebildumi un priekšlikumi netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, Attīstības finanšu institūcija un komercbankas.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Likumprojekta izpilde veicinās pašvaldības funkcijas – sekmēt saimniecisko darbību savā administratīvajā teritorijā – izpildi. Likumprojekta izpilde ietekmēs pašvaldībai pieejamos cilvēkresursus. Pašvaldības darbiniekiem būs papildu darba pienākumi saistībā ar garantiju fonda izveidi, garantiju izsniegšanu un administrēšanu. |
| 3. | Cita informācija | Nav.  |

Vides aizsardzības un

reģionālās attīstības ministrs J.Pūce

Kamoliņa, 66016763

maija.kamolina@varam.gov.lv

1. <https://www.luminor.lv/lv/aizdevums-bez-kilas-mazajiem-un-videjiem-uznemejiem>

2019. gada 15. janvāris [↑](#footnote-ref-1)